จับมือห้างโลตัสทิสโก้ รับจ่ายภาษีเงินได้บุคคล
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — กรมสรรพากรจับมือโลตัสธนาคารทิสโก้ ชำระภาษี คาดก่อนสิ้น มี.ค. มีอีก 3 แสนราย
น.ส.เพรามาตร หันตรา รองอธิบดีกรมสรรพากร เปิดเผยว่า กรมสรรพากรได้ลงนามความร่วมมือกับบริษัท เอกชัย ดิสทริบิวชั่น ซิสเทม ผู้ให้บริการค้าปลีก เทสโก้ โลตัส และธนาคารทิสโก้ เพื่อให้ผู้ยืนแบบภาษีเงินได้บุคคลธรรมดา และมีภาษีที่ต้องชำระสามารถเลือกบริการจ่ายค่าภาษีผ่านทางเทสโก้ โลตัส หรือธนาคารทิสโก้ได้ เป็นการเพิ่มจุดบริการชำระภาษีให้ครอบคลุมและสะดวกขึ้น
ทั้งนี้ ที่ผ่านมากรมสรรพากรได้ร่วมมือกับธนาคารพาณิชย์เกือบทุกแห่ง บริษัท ไปรษณีย์ไทย ร้านเซเว่นอีเลฟเว่น รับชำระภาษี 
รองอธิบดีกรมสรรพากร กล่าวว่า ขณะนี้มีผู้ยื่นแบบภาษีเงินได้บุคคลธรรมดาผ่านทางอินเทอร์เน็ตจำนวน 5 ล้านกว่าราย ซึ่งการยื่นแบบชำระภาษีจะสิ้นสุดในวันที่ 31 มี.ค. 2553 คาดว่าในช่วง 10 วันสุดท้ายจะมีผู้ยื่นแบบผ่านทางระบบอินเทอร์เน็ตถึงวันละ 3 แสนราย
ถือว่าเป็นธรรมชาติของผู้เสียภาษี โดยเฉพาะผู้ที่มีภาษีต้องชะระจะยื่นแบบในวันท้าย เพราะต้องการบริหารเงินไปใช้ในส่วนอื่นก่อนที่จะมาชำระภาษีทั้งนี้ กรมสรรพากรคาดว่าปีนี้จะมีผู้ยื่นแบบเงินได้บุคคลธรรมดา 9 ล้านราย คาดว่าจะยื่นทางอินเทอร์เน็ต 7080% หรือประมาณ 6 ล้านราย จะมีผู้ขอคืนภาษี 2 ล้านราย และต้องชำระภาษีเพิ่ม 2 ล้านราย 
นายปิยะพงษ์ เวชชเศรษฐนนท์ ผู้บริหารฝ่ายบริการเสริมธุรกิจค้าปลีก เทสโก้ โลตัส กล่าวว่า เปิดบริการชำระภาษีบุคคลธรรมได้ที่เทสโก้ โลตัส 600 สาขาทั่วประเทศ โดยคิดค่าบริการต่อรายการ 5 บาท เริ่มให้บริการตั้งแต่วันที่ 24 มี.ค. 2553 เนส่วนหนึ่งของการให้บริการเทสโก้อีซี่ เพย์เมนท์ ที่ให้บริการชำระภาษีรถยนต์ ค่าน้ำ ค่าไฟ
นายสุทัศน์ เรืองมานะมงคล กรรมการผู้จัดการใหญ่ ธนาคารทิสโก้ กล่าวว่า ได้ร่วมมือกับกรมสรรพากรให้ลูกค้าของธนาคาร 5 แสนราย ชำระภาษีเงินได้บุคคลธรรมดาผ่านบริการเครื่อง ETM (Electronic Teller Machine) ของธนาคารได้ โดยไม่เสียค่าธรรมเนียมค่าบริการ